Chrósćicy. Po kóncu kulturneho lockdowna smě tež Serbski ludowy ansambl zaso swoje programy předstajeć. Hakle w decembrje je SLA wšitke ptačokwasne předstajenja wotprajił. Čim bóle so jeho wuměłcy wjesela, zo dóstanu tola hišće móžnosć woblubowany program lětsa pokazać směć. „Njewěstu njewjestu“ z pjera Tomaša Cyža, kiž je tohorunja režiju wjedł, hraja z baletom, chórom a orchestrom ansambla trójce w Chróšćanskej wjacezaměrowej hali „Jednota“. Předstajenja su w serbskej rěči, simultany přełožk budźe zaručeny. Terminy su jutře, pjatk, w 19.30 hodź., sobotu, 22. januara, w 16 hodź. a njedźelu, 23. januara, w 16 hodź. w Chróšćanskej „Jednoće“.
Přistup do hale je jeničce pod prawidłom 2Gplus móžny. To rěka jenož wotchorjeni abo dospołnje šćěpjeni z přidatnym aktualnym testom maja přistup. Štóž ma boosterowe šćěpjenje, abo je před maksimalnje třomi měsacami wotchorił, ale tež dźěći a młodostni pod 18 lětami žadyn aktualny test njetrjebaja.
szl_Latn szl_Latn